da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da en nl da da nb da da da da da da da da da da da da da da en da da da en da fr fr da et da da da sv da da en da sv en lt da sv da da da da da da da da da da sv da da da da da it es da sk da da da da da da nb da da da en da da da en sv en da en da en da en da en en en da en da en sv en da da da da da da da da da da sv da sv da nl da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Sådan laver du din egen adventskrans | ISABELLAS
Ønsker du at se dette indhold skal du acceptere øvrige cookies.
af Pia Buusmann, Renate Rosenmeier, Lene Christensen, Claus Pedersen, Pernille Albers og Max Martinussen 25.10.2021
Foto: Jes Buusmann, Tina Brok Hansen og Martin Panduro.
Planlæg din adventskrans i god tid, så du er klar til første søndag i advent. Lad dig inspirere af vores fine idéer, og begynd allerede nu at samle materialer .
En adventskrans bruges til at tælle ned til jul, og de fire lys symboliserer hver af de fire sidste søndage op til jul.
Traditionen med at lave en adventskrans med fire lys stammer, ligesom traditionen med juletræet, fra Tyskland. Traditionen kom senere til Danmark via Sønderjylland, som fra 1864 til 1920 var tysk, og i 1918 indførte Dronning Alexandrine skikken i kongehuset.
Adventskranse fik deres store gennembrud under 2. verdenskrig, hvor den klassiske adventskrans havde bånd og lys i røde og hvide farver i protest mod den tyske besættelsesmagt.
Køn julekrans i kølige farver
Den traditionelle adventskrans er fyldt med natur
Traditionelt består en adventskrans af en krans af gran eller halm med fire lys placeret symmetrisk og pyntet med sløjfer, bånd og kugler. Årstidens natur har også spillet en rolle, og adventskranse af skovens materialer er blandt de mest almindelige. Det kunne være en juledekoration lavet af grankogler.
Oprindeligt hang en adventskrans fra loftet i fine bånd, men nu har de fleste deres adventskrans stående på bordet. Den type kranse har ført til, at det ikke er ualmindelig med mere advancerede adventskranse, der hænger fra grene eller stativer.
Nogle vælger at have lilla lys og bånd i deres adventskrans, da det er kirkens farve for advent. I dag findes adventskranse dog i utallige former og farver f.eks. med guldlys, som dekoration, i stager og i virkeligheden er det kun fantasien, der sætter grænser for, hvordan årets krans skal se ud.
3 smukke adventskranse, du selv kan lave
Her får du opskriften på tre adventskranse i hver sin stilart.
Det skal du bruge:
Friske og tørrede hortensiahoveder
Et par stilke juleroser
Et par lyserøde hyacinter
Et par roser og nelliker
Echeveria, roset eller andre små sukkulenter
Evt. ler eller elefantsnot
Sådan laver du en feminin adventskrans:
Mal lærkekogler med guldmaling, og lad dem tørre.
Klip alle materialer til i en passende længde. Bind dem lidt tilfældigt på halmkransen med vindseltråd – fordel blomsterne, så de ikke sidder det samme sted. Sukkulenterne kan du stikke på små stykker elefanttråd og sætte ned i kransen.
Lim de guldfarvede lærkekogler lidt skødesløst på kransen. Sprøjt med vandforstøver lidt vand på kransen, og drys guldglimmer på hist og pist. Når vandet tørrer, sætter glimmeret sig godt fast, og du undgår at skade blomsterne med spraylak.
Stil kransen på et fad med fire lys i midten. Du kan eventuelt sætte dem fast med ler eller elefantsnot.
TIP: Køb en enkelt julerose, og brug blomsterne i din krans. Klip et par hoveder af, når de første er visne. Plant planten ud i din have, når frosten er væk. Det samme kan du gøre med hortensia. Køb en plante, tag blomsterne, og gem planten, til den kan komme i haven. Når julen er slut, kan du genbruge kransen som dørkrans. Fjern de visne juleroser og hyacinter, og pift op med nogle tørrede blomster.
10 smukke adventsdekorationer du selv kan lave
Romantisk adventskrans med høje lys
Det skal du bruge:
Rødlige og grønne eukalyptusgrene
8 stykker elefanttråd eller 4 lyseholdere
Sådan laver du en romantisk adventskrans med høje lys
Fastgør vindseltråden på halmkransen.
Klip alle materialer i passende størrelse på ca. 10 cm.
Bind dem skiftevis på halmkransen med vindseltråd. For at få det lidt vildere udtryk skal du binde materialerne, så enderne vender i forskellige retninger – sørg for, at det ser en smule tilfældigt ud.
Sæt til sidst lysene fast på kransen: Opvarm 2 stykker elefanttråd til hvert lys, stik dem op i bunden af lyset, og sæt lyset ned i kransen. Du kan også blot sætte dem fast i 4 lyseholdere.
TIP: Du kan spraye kransen med en vandforstøver for at forlænge holdbarheden på blomsterne. Når de alligevel at visne inden fjerde søndag i advent, kan du forsigtigt pille dem ud og evt. erstatte dem med friske blomster, som du sætter fast med romernåle.
Hvid og simpel adventskrans
Det skal du bruge:
1 stort bundt brudeslør
Ranker fra arkitektens trøst
1 julerose med hvide blomster
Elefanttråd eller spyd til lys
Sådan laver du en hvid og simpel adventskrans
Giv alle brudeslør et skråsnit, og lad dem suge rigeligt med vand. Klip dem i mindre stykker, og bind dem på halmkransen med vindseltråd. Dæk hele kransen og også ned i siderne. Vikl ranker fra arkitektens trøst rundt om kransen lidt sporadisk.
Placér 2-3 glasrør med vand i kransen. Klip juleroser af planten, og sæt dem i rørene.
Spid lysene med små stykker kraftig elefanttråd, og stik dem ned i kransen, så de sidder godt fast. Alternativt kan du stikke 4 lysspyd ned og placere lysene i dem.
Spray med vandforstøver på kransen, og drys rigeligt gulddrys på kransen. Sæt den på et fad, og tænd lysene.
TIP: Er du ikke en øvet blomsterbinder, er brudeslør et let materiale at arbejde med. Brudesløret tørrer smukt op og vil stå flot hele julen. De smukke juleroser kan løbende skiftes. Køb en enkelt plante, og klip blomsterne af planten, efterhånden som du skifter dem i kransen. Gem planten, og plant den ud, når frosten er væk. Efter jul kan kransen sprayes med en pastelfarve og bruges andre steder.
De yndigste julekranse du selv kan binde
mere inspiration til adventskranse? Se her:
Romantisk krans på zinkfad
Lav en romantisk adventskrans
Eventyrligt fad til middagsbordet
Lilla evighedskrans med guldkogler
​Grøn adventskrans med orkidéer og lavendel
adventskrans julepynt jul dekorationer juledekorationer pynt
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik